10 tepişteyanê Zîndanê Riha vera îşkence û binpaykerdişê heqanê xo 8ê tebaxe de grevê vêşanîye da destpêkerdene û da zanayene ke heta ke waştişê înan nêrê qebulkerdene ê do çalakîya xo rê dewam bikerê. Tepişteyan dîyar kerd ke sebebê çalakîya înan nêzdîbîyayîşê dozger û mudirê zîndanî û binpaykerdişê heqanê înan o.
Tepişteyan pare kerd ke teda vurîyaya îşkence û ê raştê nê binpaykerdişê heqan yenê:
''Ma sewqê nêweşxaneyî nênê kerdene
-Bi hawayêkê keyfî înfazê ma 6 mengan ame dergkerdene.
-Roşanan de heqê telefonî nêdîyeno.
-Mektubî nêdîyenê.
-Odayî nêbê vurîyenê.
-Îdare dest nano klîma û perwaneyan ser ke ma hêrînabî.''
Nameyê tepişteyanê ke grevê vêşanîye de yê wina yê: “Îdrîs Dûrûk, Emîn Çetîndaş, Omer Aslan, Sûat Berlik, Selamî Çîftçî, Mazlûm Dogan Taniş, Şervan Muhammed, Emîn Korkmaz, Lokman Ayebe û Abdûlselam Demîr.”
